20/01/2017 | Administración LocalMunicipal
A Coruña
Secretaría Xeral
Información pública

Secretaría Xeral A N U N C I O A Xunta de Goberno Local con data 30 de decembro de 2016, adoptou os seguintes acordos: “PROPOSTA DE DELEGACIÓN DE COMPETENCIAS DA XUNTA DE GOBERNO LOCAL NA DIRECCIÓN DE ÁREA DE REXENERACIÓN URBANA, NA DIRECCIÓN DE ÁREA DE ESPAZOS PÚBLICOS E MOBILIDADE E NA DIRECCIÓN DE ÁREA DE PROMOCIÓN ECONÓMICA E EMPREGO Por Decretos da Alcaldía de data 26 de decembro do 2016, modificouse a estrutura da administración municipal executiva, creando un órgano directivo o 15 de decembro de 2015 dentro da Área de Rexeneración Urbana e Dereito á Vivenda, denominado Dirección de Apoio á Área de Rexeneración Urbana e Vivenda. Proponse agora, dentro do marco da reforma da estrutura executiva do goberno municipal, a modificación da estrutura de direccións, creando unha nova dentro da área de Rexeneración Urbana e Dereito á Vivenda que se encargue dos servizos de Espazo Público e Mobilidade, pasando a actual Dirección de Apoio á Área de Rexeneración Urbana e Vivenda, a chamarse Dirección da Área de Rexeneración Urbana, con alteración das funcións e atribucións que ostenta. No devandito Decreto do 26 de decembro de 2016, a Alcaldía delega ás novas direccións, determinadas competencias de xestión que lle corresponden legalmente O artigo 127.2 da Lei 7/1985, de 2 de abril, Reguladora das Bases do Réxime Local, permite que a Xunta de Goberno delegue as súas competencias de xestión administrativa nos tenentes de alcalde, nos demais membros da Xunta de Goberno, nos demais Concelleiros, nos Coordinadores Xerais, Directores Xerais ou órganos similares. Para que a organización prevista teña efectividade é necesario dotar ás direccións e a quen ostente as delegacións determinadas no Decreto mencionado, das atribucións precisas para o desenvolvemento dos correspondentes servizos, tal como se realizou en ocasións anteriores. Tamén e necesario que nas delegacións de atribucións ás direccións teñan un contido común a todas elas e un contido específico adaptado ás funcións encomendadas a cada unha. En consecuencia e de conformidade co establecido no mencionado artigo 127.2 da Lei 7/1985 do 2 de abril, proponse á Xunta de Goberno Local a adopción do seguinte ACORDO: Primeiro. –Delegar, nos termos que resultan do Decreto do 26 de decembro de 2016, cos límites e restricións nel establecido, ás Direccións de Área de Rexeneración Urbana, de Espazos Públicos e Mobilidade e de Promoción Económica e Emprego, as seguintes atribucións da Xunta de Goberno Local: Dirección de Área de Rexeneración Urbana a) A contratación de obras, servizos e subministracións que sexan estritamente necesarias para o funcionamento da área. b) A xestión dos gastos e pagos do servizo, dentro dos límites do Decreto de 26 de decembro de 2016 e na forma establecida nas Bases de Execución do Orzamento. c) A resolución dos procedementos para concesión, desistimento ou declaración de caducidade das seguintes licenzas: a. Licenzas urbanísticas para as obras e os usos que se realicen con carácter provisional. b. Licenzas urbanísticas para movementos de terras, tales como desmontes, explanacións, escavacións ou terrapléns. As obras de instalacións e servizos, e as relacionadas coa urbanización, cando estas non estean incluídas nun proxecto de urbanización definitivamente aprobado, ou de edificación que dispoña de licenza outorgada. c. Licenzas para o control do exercicio de de actividades económicas, profesionais, industriais ou comerciais, agás aquelas que deban tramitarse xunto aos procedementos para concesión de licenza de obras, cando a súa resolución lle corresponda a outro órgano. d. Licenzas para instalación e construcións de carácter temporal destinadas a espectáculos e actividades recreativas. e. Licenzas de obras e instalacións de carácter menor. f. Licenzas de primeira utilización ou ocupación dos edificios e funcionamento de instalacións en xeral. g. Licenzas de colocación de carteis e paneis de publicidade visibles desde a vía pública, que non estean en locais pechados. h. Licenzas de cerramento e valado de terreos. i. A autorización dos proxectos técnicos de execución que desenvolvan o proxecto técnico básico que obtivera licenza de obras ou instalación. d) Cando as actividades a que se refire a letra c) anterior non precisen licenza, senón que requiran declaración responsable ou comunicación previa, ostentará as atribucións necesarias para a comprobación ou inspección das mesmas e para adoptar as resolucións que procedan para garantir o cumprimento da normativa urbanística de aplicación. e) A potestade sancionadora que corresponde á Xunta de Goberno Local para o control do exercicio de actividades económicas, profesionais, industriais ou comerciais ou dos establecementos afectos as mesmas, regulada nos artigos 28 e 57 da Lei 9/2013, de 19 do decembro, do emprendemento e competitividade económica de Galicia, agás as que correspondan por faltas cualificadas como moi graves. f) A relativa á prevención, vixilancia e redución da contaminación acústica, regulada na Lei 37/2003, do 17 de novembro, do Ruído, e no capítulo IV do Título IV do documento refundido da Ordenanza contra a contaminación acústica da Coruña, agás as que correspondan a infraccións cualificadas como moi graves. g) Autorizar os permisos de resolución non centralizada, correspondentes ao persoal da súa Área. Dirección de Área de Espazo Público e Mobilidade a) A contratación de obras, servizos e subministracións que sexan estritamente necesarias para o funcionamento da área. b) A xestión dos gastos e pagos do servizo, dentro dos límites do Decreto de 26 de decembro de 2016 e na forma establecida nas Bases de Execución do Orzamento. c) Autorizar os permisos de resolución non centralizada, correspondentes ao persoal da súa Área. d) A resolución dos procedementos para a concesión, desistimento ou declaración de caducidade das licenzas de acometida á rede de saneamento e outras redes municipais, e apertura de trincheiras ou gabias. Dirección de Área de Promoción Económica e Emprego a) A contratación de obras, servizos e subministracións que sexan estritamente necesarias para o funcionamento da área. b) A xestión dos gastos e pagos do servizo, dentro dos límites do Decreto do 26 de decembro de 2016 e na forma establecida nas Bases de Execución do Orzamento. c) Autorizar os permisos de resolución non centralizada, correspondentes ao persoal da súa Área. Segundo. –Revocar as delegacións conferidas en acordos anteriores en todo o que se opoña ás conferidas no presente acordo. Terceiro. –Notifíquese o presente acordo a todas as áreas e goberno, direccións de área e xefaturas dos servizos municipais, e publíquese no Boletín Oficial da Provincia. Casas Consistoriais da Coruña, a 28 de decembro de 2016. O alcalde. D. Ion Mircea Marino Farreny. Asdo.” A Coruña, 10 de xaneiro de 2017. O ALCADE, PD. D. M.ª Eugenia Vieito Blanco